**HG 134/2011 pentru aprobarea Normelor metodologice privind stabilirea categoriilor de cheltuieli pentru activitati de cercetare-dezvoltare si de stimulare a inovarii, finantate de la bugetul de stat**

Publicat in [Monitorul Oficial, Partea I nr. 137 din 23 februarie 2011](http://www.dreptonline.ro/monitorul_oficial/monitor_oficial.php?id_monitor=8269" \o "Monitorul Oficial nr. 137/2011 - M. Of. nr. 137/2011" \t "_blank)

In temeiul art. 108 din [Constitutia Romaniei](http://www.dreptonline.ro/legislatie/constitutia_romaniei.php%22%20%5Co%20%22Constitutia%20Romaniei%22%20%5Ct%20%22_blank), republicata, si al art. 58 alin. (1) din Ordonanta Guvernului nr. 57/2002 privind cercetarea stiintifica si dezvoltarea tehnologica, aprobata cu modificari si completari prin Legea nr. 324/2003, cu modificarile si completarile ulterioare,
Guvernul Romaniei adopta prezenta hotarare.

**Art. 1**
Se aproba Normele metodologice privind stabilirea categoriilor de cheltuieli pentru activitati de cercetare-dezvoltare si de stimulare a inovarii, finantate de la bugetul de stat, prevazute in anexa care face parte integranta din prezenta hotarare.

**Art. 2**
La data intrarii in vigoare a prezentei hotarari se abroga Hotararea Guvernului nr. 1.579/2002 pentru aprobarea Normelor metodologice privind stabilirea categoriilor de cheltuieli pentru activitati de cercetare-dezvoltare si de stimulare a inovarii, finantate de la bugetul de stat, publicata in Monitorul Oficial al Romaniei, Partea I, nr. 32 din 22 ianuarie 2003.

**Anexa - Norme metodologice privind stabilirea categoriilor de cheltuieli pentru activitati de cercetare-dezvoltare si de stimulare a inovarii, finantate de la bugetul de stat**

**Art. 1**
Categoriile de cheltuieli pentru activitati de cercetare-dezvoltare si de stimulare a inovarii, care pot fi finantate de la bugetul de stat, sunt urmatoarele:
a) cheltuieli cu personalul;
b) cheltuieli cu logistica;
c) cheltuieli de deplasare;
d) cheltuieli indirecte (regie).

**Art. 2**
In contractele de finantare incheiate in vederea realizarii proiectelor se va preciza alocarea de sume pentru destinatiile prevazute la art. 1.

**Art. 3**
Cheltuielile cu personalul includ:
a) salarii si venituri asimilate salariilor, potrivit legii;
b) contributii aferente salariilor si veniturilor asimilate acestora, potrivit legii.

**Art. 4**
Cheltuielile cu logistica includ:
a) cheltuieli de capital;
b) cheltuieli privind stocurile;
c) cheltuieli cu servicii executate de terti.

**Art. 5**
Cheltuielile de capital includ:
a) imobilizari corporale: dotari, echipamente, mobilier, calculatoare si accesorii si altele asemenea, conform legii;
b) imobilizari necorporale: programe de calculator, licente, brevete si altele asemenea, conform legii.

**Art. 6**
Cheltuielile privind stocurile includ:
a) materii prime;
b) materiale consumabile, inclusiv materiale auxiliare, combustibili utilizati direct in cadrul proiectului, piese de schimb, seminte si materiale de plantat sau furaje;
c) obiecte de inventar;
d) materiale nestocate;
e) energia si apa utilizate in mod direct in cadrul proiectului;
f) organisme vii, plante sau animale.

**Art. 7**
Cheltuielile cu serviciile executate de terti includ:
a) intretinerea si reparatiile, incluzand amenajarea spatiilor;
b) redevente, locatii de gestiune si chirii utilizate in mod direct in cadrul proiectului, incluzand inchirierea de spatii pentru organizarea de manifestari stiintifice si inchirierea de echipamente, aparatura sau autovehicule necesare proiectului;
c) transportul de bunuri;
d) cheltuieli postale si pentru telecomunicatii utilizate in mod direct in cadrul proiectului;
e) cheltuieli de audit financiar aferente proiectului;
f) cheltuieli de acces la arhive, biblioteci, publicatii, baze de date si alte surse de informare;
g) cheltuieli de publicare;
h) servicii pentru teste, analize, masuratori si altele asemenea;
i) servicii informatice;
j) servicii de expertiza, evaluare, asistenta tehnica;
k) servicii de intretinere a echipamentelor utilizate in cadrul proiectului;
l) cheltuieli de protocol, exclusiv pentru organizarea de manifestari stiintifice prevazute in contractul de finantare si in limitele prevazute in contract;
m) servicii de multiplicare;
n) servicii de traducere si interpretare;
o) alte servicii necesare proiectului, prevazute in contractul de finantare.

**Art. 8**
Cheltuielile de deplasare includ:
a) transport;
b) cazare;
c) diurna;
d) taxe de participare la manifestari stiintifice si altele asemenea;
e) asigurari de sanatate pentru deplasarile in strainatate;
f) taxe de viza si altele asemenea.